Fenrir (kuu)
Fenrir ehk Saturn XLI (esialgne tähis S/2004 S 16) on Saturni kaaslane. Selle väikese taevakeha (ja veel 11 Saturni kaaslast) avastasid 12. detsembril 2004 Subaru teleskoobiga Scott S. Sheppard, David C. Jewitt ja Jan Kleyna, orbiidi elemendid arvutas Brian G. Marsden. Koos 13. detsembrist kuni 5. märtsini 2005 kogutud andmetega avalikustas Rahvusvaheline Astronoomiaunioon avastuse 4. mail 2005. Fenrir kuulub Saturni kaaslaste skandinaavia gruppi (Norse group).